google/wiki40b huggingface dataset:
Dagestano istorija

Pavadinimai

Dagestano gyventojai niekada neturėjo bendros tapatybės ir termino įvardinti savo regionui. Dabartinis regiono pavadinimas yra kilęs iš turkų kalbos ir reiškia „kalnų šalis“ (turk. Dağ „kalnas“, pers.  = -stan „šalis“). Istoriškai šiai teritorijai įvardinti buvo naudojami įvairūs pavadinimai, duoti aplinkinių tautų. Antikoje regionas vadintas Albanija. Vėliau jis buvo žinomas kaip Lezgistanas (o visi jo gyventojai – lezginai), Taulistanas ir pan.

Rusijos įtakoje

1796 m. Rusija atnaujino pastangas paimti Kaukazo regioną ir paėmė Derbentą. Kalniečiams atsisakius paklusti, 1817 m. kilo Kaukazo karas. Į jį prisijungė dauguma Šiaurės Kaukazo tautų, kurios susivienijo į Šiaurės Kaukazo imamatą. Rusų pajėgoms vadovavo generolas Jermolovas. 1844 m. įkuriama rusų tvirtovė Petrovskoje, dab. Machačkalos pirmtakė. Nors Kumuchas oficialiai paimtas 1820 m., Imamo Šamilio vadovaujamas karas truko iki pat 1864 m.
1860 m. kalnuotajame Dagestane suformuota Dagestano sritis su sostine Temir-chan-šure. Pietinė istorinio Dagestano dalis buvo atiduota Baku gubernijai. Nuo to laiko Dagestanas yra politiškai padalintas. 1917 m., pasinaudodami Rusijos revoliucija, kalniečiai vėl susijungė į nepriklausomą valstybę – Kalnų Respubliką, kurioje Dagestanas sudarė atskirą valstiją.
1920 m. Dagestane įvesta sovietų valdžia ir jis tapo Tarybų Sąjungos dalimi. 1921 m. sudaryta Dagestano autonominė respublika, į kurią dirbtinai įjungtos ir nogajų bei kumykų gyvenamos Pakaspijo žemumos šiaurėje. Taip Dagestano teritorija išaugo dvigubai. Autonominėje respublikoje buvo vykdoma industrializacija, gerinama krašo infrastruktūra. Rusų įkurta Machačkala tapo didžiausiu miestu.
Nuo 1991 m. tapo federacine Rusijos respublika. Iki pat 2006 m. čia vadovavo prezidentas Mahomedali Mahomedovas, kuris įtvirtino darginų etnokratiją. Stiprėjant islamizacijai ir vykstant Čečėnijos karui, krašte vyksta teroristiniai išpuoliai, čia veikia Kaukazo emyratas, siekiantis sukurti vieningą musulmonišką Šiaurės Kaukazo valstybę. Dagestane veikia separatistinės organizacijos, kovojančios už krašto arba atskirų etninių grupių nepriklausomybę.
2011 m. Dakaro ralis

Galutiniai rezultatai

Automobilių įskaitoje trečius metus iš eilės nepralenkiami buvo VW ekipažai. Šį kartą lenktynes laimėjo katarietis Nasser Saleh Al-Attiyah. Jis aplenkė savo komandos draugus pietų afrikietį Giniel de Villiers ir ispaną Carlos Sainz.
Motociklų įskaitoje trečią kartą karjeroje nugalėjo ispanas Marc Coma. Jis aplenkė 2010 m. nugalėtoją prancūzą Cyril Despres. Trečias liko portugalas Helder Rodrigues.
Keturračių įskaitos nugalėtoju tapo argentinietis Alejandro Patronelli. Jis aplenkė savo tautietį Sebastian Halpern ir Dakaro lenktynių naujoką lenką Lukasz Laskawiec.
Antrus metus iš eilės sunkvežimių įskaitą laimėjo rusas Vladimiras Čiaginas su KAMAZ. Antrą ir trečią vietas užėmė kiti KAMAZ sunkvežimiai, kuriuos vairavo Firdausas Kabirovas ir Ilgizar Mardeev.

Dalyviai

Ralyje dalyvavo 186 motociklininkai, 32 bagių lenktynininkai, 140 automobilių lenktynininkų ir 67 sunkvežimių lenktynininkai. Lenktyninkai atstovaus 51-ai pasaulio šaliai. Tarp jų buvo 13 moterų lenktynininkių.
Elihu Lauterpacht

Elihu Lauterpacht CBE (g. 1928 m. liepos 13 d. Cricklewood, Londone, Jungtinė Karalystė) – britų teisininkas, teisėtyrininkas tarptautininkas, tarptautinis teisėjas, Kembridžo universiteto Trejybės koledžo tarptautinės teisės dėstytojas (nuo 1953 m. Fellow).
Tėvas – Heršas Lauterpachtas (1897–1960), teisėtyrininkas tarptautininkas, tarptautinis teisėjas.

Biografija

Nuo 1975 iki 1977 m. Australijos užsienio reikalų ministerijos teisės patarėjas. Vadovavo Australijos delegacijai JT Generalinėje Asamblėjoje. Nuo 1993 iki 2001 m. Tarptautinio Teisingumo Teismo ad hoc teisėjas byloje Bosnija prieš Jugoslaviją, Eritrėjos-Etiopijos sienų komisijos pirmininkas. Nuolatinio arbitražo teismo (PCA) narys.
Matakų-gvajkurų kalbos

Matakų-gvajkurų kalbos ar matakų-vajkuranų kalbos – hipotetinė indėnų kalbų grupė. Jai priskiriamos indėnų kalbos, vartojamos Brazilijoje, Bolivijoje, Paragvajuje ir Argentinoje. Priskiriamos kitai hipotetinei makro-panų kalbų grupei.
Darbas (Niujorkas)

Istorija

1919–1933 m. ėjo Niujorke.
Haičio administracinis suskirstymas

Haičio Respublika administraciniu požiūriu skirstoma į 10 departamentų (pranc. département). Departamentai smulkiau skirstomi į 41 apskritį kuri smulkiau dalijama į 133 komunas.
Don't Cha

Vaizdo klipas

Vaizdo klipe „Pussycat Dolls“ matomos keliose vietose, kaip, pvz.: klube, apleistame name, tunelyje ir kt. Pagrindinė grupės vokalistė Nicole Scherzinger keliose scenose matoma tik su Busta Rhymes. Vaizdo klipe pasirodo „The Pussycat Dolls“ kūrėja Robin Antin, o vaizdo klipo režisierius yra Paul Hunter.

Vokalai

Kai daina atliekama gyvai, grupė dažnai pakeičia dainos trukmę, struktūrą ir t. t. Iki 2008 m. Nicole Scherzinger dainuodavo pagrindinius vokalus, o pritariamuosius Melody Thornton ir Carmit Bachar, o Ashley Roberts, Jessica Sutta, ir Kimberly Wyatt kartu dainuodavo priedainį. Vėliau, po Carmit išėjimo Melofy dainos gale turi solo, o Bachar vokalus pakeitė Sutta.

Remiksai

Klubų remiksai prodiusuoti Ralphi Rosario, Kaskade, ir DJ Dan ir buvo išleisti CD maxi singlo pavidalu 2005 m. liepos 19 d. Yra keletas dainos versijų radijo versija, singlo ir vaizdo klipo, bei trumpesnė (be Busta Rhymes repavimo) bei ilgesnė versija.

Pasirodymas topuose

Kai daina pirmiausiai pasirodė, kritikai ją sukritikavo, ir paskelbė, kad ji bus tikra nesėkmė. Tačiau daina tapo pasauliniu hitu.
„Don’t Cha“ debiutavo tope Billboard Hot 100 #95 vietoje, ir galiausiai pasiekė antrąją vietą ir ten išsilaikė 3 savaites. Be Hot 100, „Don’t Cha“ pasiekė pirmą vietą kituose JAV topuose, kaip Billboard Pop 100, ir #8 vietą Hot R&B/Hip-Hop Singles & Tracks. O Hot 100 tope, pirmą vietą užėmė Mariah Carey hitas „We Belong Together“. Kadangi, daina nėra tipinė hiphopo ir R&B daina, todėl ji nepateko į Hot R&B/Hip-Hop Airplay topą, bet pateko į Hot R&B/Hip-Hop Singles & Tracks topą. „Don’t Cha“ buvo labai gerai parduodamas singlas bei buvo hitas šokių muzikos topuose. „Don’t Cha“ tapo viena iš kelių dainų, kurios buvo atsisiųstos vieno milijono tiražu 2006 m. Daina buvo atestuota penkiskart platinine ir 40 savaičių išsilaikė Hot 100 tope.
Tarptautiniu mastu daina buvo labai sėkminga, ir tai yra kol kas sėkmingiausia „The Dolls“ daina. „Don’t Cha“ ypač buvo populiari Okeanijoje. Australijoje „Don’t Cha“ pasiekė aukščiausiąją pirmąją vietą ir ten išsilaikė septynias savaites Australijos ARIA singlų tope. Singlas Australijoje buvo atestuotas dukart platininiu. „Don’t Cha“ užėmė antrąją vietą Australijos 2005 m. metų pabaigos singlų tope. „Don’t Cha“ pasiekė irgi pirmąją vietą NZ oficialiajame tope RIANZ singlų tope. Europoje „Don’t Cha“ pasirodė irgi sėkmingai. JK „Don’t Cha“ pirmoje vietoje užsibuvo tris savaites UK Singles Chart tope, ir taip tapo „Dolls“ pirmuoju JK #1 vietos singlu. JK 2005 m. metų pabaigos singlų tope daina pasiekė šeštąją vietą. Airijoje daina pasiekė aukščiausiąją vietą ir išsilaikė tris savaites Irish Singles Chart topo pirmoje vietoje. „Don’t Cha“ pasiekė #1 vietą Kanadoje, Vokietijoje, Šveicarijoje, Rumunijoje, Belgijoje ir Norvegijoje, o top 3-tuką Austrijoje, Nyderlanduose, Švedijoje ir Italijoje.
San Chosė provincija

Geografija

Provincija ribojasi su Heredijos ir Alachuelos provincijomis šiaurėje, su Kartago ir Limono – rytuose, su Puntarenaso – pietuose ir vakaruose. Per provinciją driekiasi Centrinė Kordiljera, supama Centrinio ir El Cheneralio slėnių. Pereso Seledono kantone iškilusi aukščiausia šalies vieta – Čiripo (3820 m).
Lipoproteinas

Lipoproteinai – tirpi dinaminė hidrofobinių (netirpių) lipidų transportavimo kraujo plazmoje forma. Tai sferinės cholesterolio, cholesterolio esterių ir trigliceridų (TAG) dalelės, apgaubtos stabilizuojančiu fosfolipidų sluoksniu. Paviršiuje įsiterpę baltymai (vadinamieji apoproteinai, Apo) stabilizuoja visą makromolekulinę struktūrą bei padeda kepenų ir periferinių audinių receptoriams atpažinti daleles. Kraujuje galima rasti penkias pagrindines lipoproteinų formas, kurias galima atskirti ultracentifugavimo būdu pagal jų skirtingą tankį (labai mažo tankio (LMTL), tarpinio tankio (TTL), mažo (MTL) ir didelio tankio lipoproteinai (DTL)) ir elektroforetinį judrumą (alfa ir beta).

Nustatymas

Atliekant lipidogramą tiesiogiai nustatoma bendro cholesterolio (BCh), DTL cholesterolio ir TAG koncentracija. MTL koncentracija apskaičiuojama netiesiogiai iš formulės: MTL = BCh – DTL – TAG/5 (jei TAG < 4,5 mmol/l (< 400 mg/dL)). Galima atlikti ir imunofermentinį ApoB, Apo A-I apolipoproteinų kiekybinį tyrimą. Pacientas prieš tyrimą būtinai turi būti 12-14 val. nevalgęs (paprastai tiriama po nakties badavimo).
Jonas Paulauskas

Biografija

1945–1949 m. studijavo Kauno universitete, 1950 m. baigė Vilniaus universitetą. 1959 m. apgynė disertaciją „Veiksmažodžių priešdėlių funkcijos dabartinėje lietuvių literatūrinėje kalboje“.
Nuo 1950 m. Lietuvių kalbos instituto bendradarbis.

Mokslinė veikla

J. Paulauskas – vienas žymiausių lietuvių leksikografų, virš 50 m. dirbęs prie dvidešimties „Lietuvių kalbos žodyno“ tomų, rengęs šio žodyno elektroninį variantą. Kartu su kitais rašė „Žodyno“ IV, VII, VIII t. tekstą, redagavo IV–VII, I2, II2, VIII–XX t. tekstą, I2, II2 ir VI–XX t. redakcinės kolegijos narys. Už darbą prie Žodyno III–VI ir XVII–XVI t. jam kartu su kitais paskirta 1965 m. Lietuvos valstybinė ir 1996 m. Lietuvos respublikos mokslo premija.
Ištyrė 16 gyvenamųjų vietų „Lietuvių kalbos atlasui“ (1977–1991 m., 1–3). Sudarė pirmąjį „Lietuvių kalbos frazeologijos žodyną“ (1977, 2-asis leid. 2003 m.), kartu su kitais rengė „Dabartinės lietuvių kalbos žodyną“ II-ąjį (1972), III-ąjį (1993), IV-ąjį (1999) ir V-ąjį (kompiuterinį, 2004) leidimus. Paskelbė straipsnių iš kalbos kultūros, frazeologijos.
ATR-Maskvos karas (1605–1618)

Priešistorė ir suirutė Maskvoje

Livonijos karas baigėsi 1582 m. sausio 15 d., kai tarp Abiejų Tautų Respublikos ir Maskvos buvo sudarytos Jam Zapolės taikos sutartis 10 metų laikotarpiui. Pagal ją, Abiejų Tautų Respublika gavo Livoniją, Polocką ir Veližą, bet įsipareigojo grąžinti Velikije Lukus. Vėliau paliaubos pratęstos.
Maskvos didysis kunigaikštis Borisas Godunovas teikė didelę finansinę pagalbą Švedijai, kariavusiai prieš ATR. Todėl po jo mirties, ATR parėmė į Maskvos kunigaikštystę įsiveržusį Lžedimirtijų, o vėliau jau ir oficialiai pradėjo karinius veiksmus siekdama prisijungti Maskvos kunigaikštystę.

Karo eiga

1605 m. birželio 20 d. – Lžedimitrijus kartu su Lenkijos armija įžengė į Maskvą.
1610 m. birželio 4 d. – Klušino mūšis
Lenkijos karūnos etmonas Stanislovas Žolkevskis nugalėjo Dmitrijaus Šuiskio (Maskvos) ir Jokūbo Delagardžio (Švedijos) jungtinę kariuomenę.
Nors apsiaustas dar 1609 m. rugsėjo mėnesį, tik 1611 m. birželio mėn. buvo užimtas Smolenskas.
1612 m. rugsėjo 1 - rugsėjo 3 d. – Maskvos mūšis. Jonas Karolis Chodkevičius bandė prasibrauti iki Kremliuje įsitvirtinusios lenkų įgulos, tačiau nesėkmingai. Po poros mėnesių įgula buvo priversta palikti Kremlių. 1612 m. spalio 26 d. – Kremliaus įgulos kapituliacija

Paliaubos

1618 m. gruodžio 11 d. – Deulino paliaubos. Didžiausias ATR teritorijos išsiplėtimas – atkovotas Smolenskas. Sutarties terminas - 14,5 metų laikotarpis, kuriam pasibaigus, MDK bajorai nutarė skelbti karą ATR ir prasidėjo Smolensko karas.
Varkališkiai

Aplinkinės gyvenvietės

Rečionys – 8 km
Nuotekai – 3 km
UKMERGĖ – 3 km
Amalviškiai

Aplinkinės gyvenvietės

Šventragis – 3 kmDaukšiai – 2,5 km
Audrius Ašmenskas

Biografija

1986 m. baigė Kazlų Rūdos vidurinę mokyklą, 1993 m. baigė Marijampolės aukštesniąją žemės ūkio mokyklą, technikas – mechanikas.
UAB „Arego“ pardavėjas.
Darbo partijos Kazlų Rūdos skyriaus narys. Nuo 2011 m. Kazlų Rūdos savivaldybės tarybos narys.
Vimbldono čempionatas

Varžybos

Kaip ir visuose Didžiojo kirčio turnyruose, yra vyrų ir moterų varžybos, taip pat yra mišriųjų dvejetų ir jaunesniųjų varžybos.
Turnyro metu Anglijoje būna vasara, šilta. Labai dažnai turnyro metu lyja lietus.

Kortai

Nuo pat turnyro gyvavimo pradžios žaidžiama ant žolės dangos.

Stogas

Nuo 2009 m. po pagrindiniame korte atliktos rekonstrukcijos, buvo įrengtas lietaus metu nuleidžiamas stogas.
Dėžė (filmas)

Turinys

Veiksmas vyksta 1976 m. Ričmonde. Sutuoktinių pora Norma ir Arturas vieną dieną gauna keistą siuntinį, kuriame yra juoda dėžutė su mygtuku ir laiškelis, kad juos kitą dieną, 17 valandą aplankys nežinomas ponas Stiuardas.
Kitą dieną sutartų laiku pasirodo jis – pagyvenęs vyras smarkiai subjaurotu veidu. Namuose yra tik Norma ir Stiuardas pateikia jai pasiūlymą: vienas milijonas dolerių už tai, jei jie su vyru iki kitos dienos 17 valandos paspaus dėžutės mygtuką. Vienintelė sąlyga – tai padarius, mirs kažkoks žmogus. Jei jie nepriims pasiūlymo, kitą dieną jis bus pateiktas kitai šeimai.
Vakare grįžęs Arturas išardo dėžutę ir neranda viduje jokio mechanizmo. Sutuoktiniams atrodo, kad juos kažkas mausto ir Norma paspaudžia mygtuką.
Kitą dieną pasirodo Stiuardas, įteikia pinigus ir pasišalina. Arturas bando grąžinti pinigus, tačiau šis tikina, kad mygtukas buvo nuspaustas ir užduotis įvykdyta – kažkas mirė. Arturas mėgina aiškintis Stiuardo asmenybę, bet susiduria su įvairiomis kliūtimis, o pastarasis žino apie visus jo žingsnius. Be to, šis naudojasi automobiliu, kuris priklauso specialiosioms tarnyboms, todėl pamažu aiškėja, kad į keistus įvykius įpainiotos ir šios struktūros. Filmo eigoje Stiuardas pasakoja saugumo tarnybos agentui, kad jo veiksmai yra išbandymas žmonijai, norint nustatyti ar ši yra pajėgi atsispirti asmeninės naudos siekimui, o jis pats atstovauja neįvardijamiems asmenims („tiems, kurie valdo žaibus“). Jei žmonės sugebės atsispirti gundymams, žmonija dar turi vilties išlikti.
Arturui atrandant vis naujų keistų dalykų ir tariamai radus moterį, kuri mirė jiems paspaudus mygtuką, Stiuardo žmonės pagrobia jų sūnų Valterį. Sutuoktiniams grįžus namo, Stiuardas pateikia jiems pasirinkimo galimybę: arba jų sūnus visą gyvenimą lieka neregintis ir negirdintis, arba Arturas nužudo žmoną ir jų sūnus lieka sveikas, o sulaukęs 18 metų, gauna 1 milijono dolerių išmoką. Stiuardas išeina, palikdamas jiems revolverį ir pasakydamas, kad sūnus yra užrakintas vonioje. Jiems nepavyksta atidaryti durų, tačiau sūnus neatsiliepia į kvietimą ir jie nusprendžia, kad jis iš tiesų negirdi ir nemato. Palūžę sutuoktiniai nusprendžia priimti Stiuardo pasiūlymą.
Filmo pabaigoje, Arturui nušaunant Normą, matyti kaip nežinoma pora nežinomame mieste nuspaudžia juodos dėžutės mygtuką...
Varpas (žurnalas)

Istorija

1918 m. išleistas vienas numeris, 1920 m. ėjo kartą, 1921 m. – dukart per mėnesį, 1931–1932 m. – kas trys mėnesiai. Leido Lietuvos socialistų liaudininkų demokratų partija, nuo 1920 m. – „Varpo“ bendrovė. Spausdino M. Sokolovskio spaustuvė bei „Varpo“ bendrovės spaustuvė Kaune.
Leido specialius numerius. 1924 m. išleistas V. Kudirkos mirties 25-osioms metinėms skirtas numeris, 1926 m. – K. Griniaus 60-čiui paminėti skirtas numeris.
Propagavo liaudininkų idėjas, demokratinės ideologijos principus, skatino lietuvių visuomenės aktyvumą, siekiant dvasinio tobulėjimo ir materialinės gerovės, svarstė šalies ekonomikos, politikos, kultūros ir socialinio gyvenimo klausimus, rašė apie pasaulio ekonomikos, politikos ir visuomeninio gyvenimo reiškinius, paskelbė literatūrologijos straipsnių, lietuvių ir užsienio rašytojų kūrinių.
Bendradarbiavo Julius Būtėnas, Vincas Čepinskis, Juozas Geniušas, Kazys Grinius, J. Jasinevičius, F. Kaupas, Adolfas Klimas, Vincas Krėvė, Jurgis Krikščiūnas, Vincas Kvieska, Petras Leonas, Balys Matulionis, Petras Ruseckas, V. Ruzgas, Vytautas Steponaitis, Kazys Strimaitis ir kt.
Redagavo Albinas Rimka, oficiali redaktorė Felicija Bortkevičienė.
Šlavanta (upė)

Etimologija

Upėvardis kildinamas nuo žodžio šluoti (šlavu, šlaviau; „braukti, valyti su šluota“), latv. slaucit („šluoti“), plg. sen. lot. cluō („valau“), sen. gr. ϰλύζω („valau, skalauju, plaunu“), got. hlūtrs („grynas, tyras“). Pavadinimas Amalė neaiškios kilmės: vienų autorių siejamas su augalu amalu, kitų – su indoeuropiečių prokalbe (plg. albanų amë – „upės vaga“, hetitų amiḭara- – „griovys“, graikų ἀμάρα – „griovys“, hipotetinė *am- – „upės vaga, griovys“). Tačiau šaknis gali būti ir neskaidyta – plg. trakų *Amala, *Amela, lenkų Jemielnia.
Paulius Normantas (1925)

Biografija

Antrojo pasaulinio karo metais kovojo antinacinio pasipriešinimo gretose ir buvo suimtas. 1944 m. dalyvavo sukilime, atidariusiame lagerio vartus.
1949 m. baigė Lietuvos valstybinį kūno kultūros institutą, toliau mokėsi aspirantūroje Leningrade. Apgynė pedagogikos mokslų kandidato disertaciją. 1969–1970 m. Ufos aviacijos institute dirbo Fizinio lavinimo katedros vedėju, vėliau docento pareigose dėstė Vilniaus valstybiniame universitete ir Vilniaus pedagoginiame institute, Centrinėje trenerių mokykloje (dab. Maskvos fizinės kultūros akademija). 
Turistinių kelionių mėgėjas, kultivavo slidinėjimo, irklavimo ir buriavimo sportą, povandeninę medžioklę. 1958 m. su dviviete baidare dalyvavo 2200 km ilgio vandens žygyje iš Baltijos jūros į Juodąją. Su mokslo tiriamaisiais laivais kelis kartus plaukė ekspedicijose po Japonų ir Ochotsko jūras.
1974 m. kovo viduryje žvejojo Aralo jūroje. Išlipus į salą, valtį netikėtai nunešė potvynis. Liko puskepalis duonos, truputis kito maisto, povandeninis šautuvas ir nardymo įranga. Penkiasdešimt penkias paras žvejys turėjo praleisti negyvenamoje saloje: medžiojo žuvis, lauže kepė paukščių kiaušinius, rinko žoleles. Nuo gyvačių ir skvarbaus vėjo saugojo iškasta žieminė, troškulį jis malšino ant Aralo paviršiaus susirenkančiu lengvesniu gėlu vandeniu. Kai vėlyvą pavasarį ežeras ėmė sekti ir vanduo sušilo iki +16°С, P.Normantui pavyko nuplaukti dvidešimt kilometrų ir išlipti į krantą. 
Savo pakartotus Robinzino Kruzo nuotykius negyvenamoje saloje doc. Paulius Normantas aprašė apsakyme, kuris daug kartų buvo išspausdintas knygose ir žurnaluose.
Goranbojus

Istorija

1938 m. rugsėjo 8 d. tapo miesto tipo gyvenvietė. 1966 m. suteiktos miesto teisės. Iki 1991 m. buvo žinomas kaip Kasum Ismailovas.
Tinklaraštija

Tinklaraštija, blogosfera (angl. blogosphere) – tinklaraščių (Weblog) visuma, kultūra. Tinklaraštija yra žiniatinklio kultūros ir interneto bendruomenių dalis, specifinis socialinis tinklas.
Pirmą kartą blogosferos sąvoką paminėjo Brad L. Graham 1999 m. rugsėjo 10 d. kalbėdamas nerimtai, juokaudamas. 2002 m. sąvoką „atrado“ William Quick. Po to sąvoka greitai paplito Warblog bendruomenėje.
Lietuvoje tinklaraštininkai tarpusavyje buriasi ir bendrauja, keičiasi informacija, organizuoja konferencijas (pvz., „blogin.lt“, kuri vėliau persivadino į „LOGIN“) .
Mažasis nandas

Aprašymas

Mažojo nando ūgis siekia maždaug 90–100 cm, svoris nuo 15 iki 28,6 kg. Kaip ir daugumos nandinių, mažojo nando galva ir snapas nedideli. Snapo ilgis būna nuo 6,2 iki 9,2 cm. Kaklas ištįsęs, kojos ilgos. Ši rūšis turi santykinai didesnius sparnus nei kiti nandiniai, todėl bėga itin greitai, gali pasiekti 60 km per valandą greitį. Nuo plėšrūnų ginasi aštriais pirštų nagais.
Mažasis nandas dažniausiai minta žole, kartais neatsisako ir mažų gyvūnų (driežų, vabalų, žiogų).
Ženevos universitetas

Ženevos universitetas (vok. Universität Genf, pranc. Université de Genève) – universitetas Šveicarijoje, aukštoji mokykla Ženevoje. 13 379 studentų, 5 250 darbuotojų (iš jų 762 profesoriai), 2008 m.

Istorija

XVI–XVII a. Ženeva buvo laikoma protestantine Roma.
1559 m. Johannes Calvin įsteigė teologinę ir humanistinę Ženevos akademiją (Académie de Genève).
XVIII a. pradėti dėstyti gamtos mokslai.
1873 m. įsteigtas Medicinos fakultetas, aukštoji mokykla įgijo universiteto vardą ir statusą.
Tarpanas

Gyvenama aplinka

Tarpanai gyveno miškų ir miškastepių zonose.

Paplitimas

Tarpanai savaime buvo paplitę beveik visoje Europoje, išskyrus vidurio ir šiaurinę Skandinaviją, Airiją ir Islandiją. Ryčiausios tarpanų populiacijos gyveno Rusijos europinėje dalyje, išskyrus jos šiaurę.

Tarpanai Lietuvoje

Tarpanai - savaiminis Lietuvos gamtoje gyvenęs laukinių arklių porūšis. Lietuvos lapuočių miškuose jie gyveno maždaug prieš 8 tūkstantmečius, o dėl žmonių neigiamos įtakos išnyko XVIII-XIX a. sandūroje.

Išvaizda

Tarpanų aukštis ties gogu apie 1 m 36 cm, kūnas pilkas, juodais karčiais, kojos plonokos.

Istorija

Manoma, kad iš tarpanų kilo naminių arklių žemaitukų veislė. 1414 m. į Lietuvą atvykęs Flandrijos keliautojas Žilberas de Lanua, apžiūrėjęs Trakuose Vytauto žirgyną, ten matė tarpanų. 1529 m. ir 1588 m. Lietuvos Statutai numato baudas už tarpanų sumedžiojimą. Pietų Lenkijoje 1808 m. valstiečiams buvo atiduoti 20 paskutinių tarpanų. Prūsijoje 1914 m. keletas tūkstančių varovų Dusburgo miške apsupo paskutinius tarpanus, o medžiotojai juos nukovė.
Antanas Sireika

Biografija

Mokėsi Bazilionų vidurinėje mokykloje, studijavo Lietuvos kūno kultūros institute, kuriame įgijo fizinio auklėjimo dėstytojo specialybę.
Nuo 1978 m. žaidė „Šiaulių kelininko“, „Tauro“ ir „Statybininko“ krepšinio komandose, tuo pačiu metu dirbo treneriu Šiaulių miesto krepšinio mokykloje. Jo treniruojami jaunieji krepšininkai įvairaus amžiaus grupių varžybose yra iškovoję Lietuvos pirmenybių prizininkų ir čempionų vardus.
A. Sireikos parengtos Šiaulių miesto vyrų krepšinio komandos yra laimėjusios Sporto taurę bei du kartus iškovojusios Lietuvos krepšinio lygos 3-iąsias vietas. 1996 m. suteiktas Lietuvos nusipelniusio trenerio vardas.
1997 m. pradėjo dirbti Lietuvos vyrų krepšinio rinktinės antruoju treneriu. Rinktinė tais pačiais metais Europos vyrų krepšinio čempionate užėmė 6-ąją vietą, po dvejų metų – 5-ąją vietą, 1998 m. Pasaulio vyrų krepšinio čempionate – 7-ąją vietą. 2000 m. Olimpinėse žaidynėse, vykusiose Sidnėjuje, Lietuvos vyrų krepšinio komanda iškovojo bronzos medalius.
Nuo 2001 m. dirbo Lietuvos vyrų krepšinio rinktinės vyriausiuoju treneriu, o 2002 m. pakviestas treniruoti Kauno krepšinio klubo „Žalgiris“ komandą.
2003 m. rugsėjį A. Sireikos treniruojama Lietuvos vyrų krepšinio rinktinė po 64 metų pertraukos pakartojo pergalę – Europos krepšinio čempionate Švedijoje iškovojo aukso medalius. Aukso medalius pelnė ir du trenerio auklėtiniai šiauliečiai Mindaugas Žukauskas bei Donatas Slanina, kuriuos jis treniravo nuo vaikystės.
2006 m. kovo 27 d. nutraukė trenerio sutartį su Kauno „Žalgiriu“. 2006 m. birželio mėn. pasirašė vienerių metų sutartį su Kazanės (Rusija) „Uniks“ komanda.
2006 m. spalio 4 d. atsistatydino iš Lietuvos vyrų krepšinio rinktinės vyr. trenerio pareigų. Spalio 5 d. Lietuvos krepšinio federacija patenkino atsistatydinimo prašymą.
Šiaulių miesto savivaldybės tarybos 2003 m. rugsėjo 18 d. sprendimu Nr. T-862 suteiktas Šiaulių miesto Garbės piliečio vardas.
2006–2007 m. vadovaudamas Kazanės komandai pateko į ULEB taurės pusfinalį, taip pat tapo Rusijos taurės ir lygos vicečempionu. 2007–2008 m. sezono pradžioje dėl prastų komandos rezultatų buvo priverstas palikti trenerio postą ir tapo „Uniks“ prezidento padėjuju. 2008 m. gegužės 28 d. tapo Vilniaus „Lietuvos Ryto“ vyr treneriu. 2008 m. gruodžio 7 d. pasitraukė iš Vilniaus „Lietuvos Ryto“ vyr. trenerio pareigų. 2008 m. gruodžio 27 d. A. Sireika tapo „Šiaulių“ vyr. treneriu.
Antanas Čepononis

Biografija

1978 m. baigė Šventežerio vidurinę mokyklą. 1982 m. baigė Vilniaus pedagoginį institutą, įgijo techninių disciplinų ir darbų mokytojo specialybę. 2001–2003 m. Vilniaus pedagoginiame universitete baigė edukologijos vadybos magistratūros studijas.
1982–1990 m. Radviliškio raj. Alksniupių vidurinės mokyklos direktorius. 1990–1995 m. Radviliškio miesto meras, 1995–2003 m. Radviliškio rajono savivaldybės Švietimo skyriaus vedėjas. 2003–2011 m. ir nuo 2015 m. Radviliškio rajono savivaldybės meras, Šiaulių regiono plėtros tarybos narys, Lietuvos savivaldybių asociacijos tarybos narys.
Nuo 1992 m. Lietuvos krikščionių demokratų partijos narys, LKDP Radviliškio skyriaus pirmininkas, 2008 m. Tėvynės sąjunga - Lietuvos krikščionys demokratai narys, Radviliškio skyriaus pirmininkas.
1995–2011 m. ir nuo 2015 m. Radviliškio rajono savivaldybės tarybos narys.  2011 m. A. Čepononiui pateikti įtarimai dėl piktnaudžiavimo tarnyba, sukčiavimo ir dokumentų klastojimo. 
Rotary klubo narys, Vaižganto gimnazijos tarybos pirmininkas. Žmona Nijolė, sūnus Tomas, dukros Simona ir Ieva.